Lynx

Os lincesCon a variant llince. u cervalsTamién lobo cerval u lupo cerval y gato cerval. ( (Kerr, 1792)) ye un chenero de mamiferos placentarios carnivoros d'a familia d'os felidos, subfamilia d'os felins. En aragonés reciben o nombre tradicional de cervals y o popular de linces. Tamién se dice gato montesino curto.

 Caracteristicas 
Os cervals son felins de mida mediana, como as de as diferents razas de cans, con coda curta. As suyas dimensions bailan dende as d'o lince pardo (Lynx pardinus), de 45 cm en a cruz y bels 15 kg de peso, dica lo cerval europeu (Lynx lynx), que arriba a fer 70 cm en a cruz y pesar 30 kg.

Todas as especies de Lynx tienen una barba de pels mas largos arredol d'as galtas y dos flequichons de pelo negro en a punta d'as orellas, que pareix que nantaría a suya audición.

Cuasi todas as especies son cazataires oportunistas, que capturan presas de midas muit diferents, especialment aus y mamiferos menors. Manimenos, o lince pardo caza principalment conillos, que forman un porcentache altismo d'a suya dieta. Ista dependencia d'os lagomorfos ye una d'as causas de que sía en periglo d'extinción.

A especie mas distribuida cheograficament ye Lynx lynx, que habita en buena cosa d'Europa y Asia. Manimenos, ye la mas forestal de todas as especies y ye un animal muit timido y dificil de veyer. Lynx rufus ye un oportunista que habita en espacios ubiertos, selvas u disiertos, y s'amana si cal en os arredols d'as poblacions humanas. Lynx canadensis tiene costumbres parellanos a Lynx lynx y vive en selvas de coniferas y en as taigas d'America d'o Norte. Y Lynx pardinus habita en paramos y matullars d'estrepas tipicos d'o sud d'a Peninsula Iberica.

 Imáchens 

 Zoonimia 
En o "Libro d'el Trasoro"  los consideran una variant d'o lobo, dita lubrena u çerual (ye dicir cerval). En o lexico comercial aragonés d'o sieglo XV se documenta o zoonimo lobo cerval.

Notas

Referencias

*